《待诏西拱》
明代·刘侨

叠嶂凌霄气郁苍，山名待诏邑之旁。瑶章霞灿神龙跃，锦轴云蒸彩凤翔。

芹藻碧池晨潋滟，莲花金烛夜辉煌。饶阳原产英豪辈，岁岁徵书出未央。

作者简介：湖广麻城人，字东乡。世袭锦衣职，授北镇抚司副使。天启五年，因不愿陷汪文言忤魏忠贤，削籍归。崇祯初起用，受命缉六部与各省事，以言耳目难信，忤旨谪戍。在蕲黄曾投张献忠，为锦衣指挥使，旋又逃去。南明弘光朝，贿马士英，得复官。